מרים ליכטהיים

מרים ליכטהיים (3 במאי 1914 – 27 במרץ 2004) הייתה אגיפטולוגית ילידת טורקיה אמריקאית-ישראלית, הידועה בשל התרגומים שביצעה ממצרית קדומה.

ביוגרפיה 
מרים נולדה באיסטנבול ב-3 במאי 1914 לריכרד ליכטהיים, יליד גרמניה, פוליטיקאי, פובליציסט ויהודי ציוני מוכר, ולאשתו אירנה, ספרדייה יהודית ששפת האם שלה הייתה יוונית. אחיה הבכור יליד 1912, היה העיתונאי וההיסטוריון ג'ורג' ליכטהיים. מ-1913 עד 1917 היה ריכרד ליכטהיים יורשו של ויקטור ג'ייקובסון, נציג ההסתדרות הציונית העולמית באיסטנבול. עקב חשדות לריגול ולאחר תום מלחמת העולם הראשונה, חזרה משפחת ליכטהיים לגרמניה בשנת 1919.

בשנת 1934 עלתה המשפחה לארץ ישראל, שם למדה מרים אצל יעקב פולוצקי באוניברסיטה העברית בירושלים. בתחילת השנה, בכיתה המצרית של פולוצקי היו ארבעה תלמידים; בסוף רק היא נשארה. בתקופתה באוניברסיטה העברית, אביה ריכרד, הפך לנציג ההסתדרות הציונית העולמית בחבר הלאומים, ועבר לז'נבה יחד עם אשתו. הם חזרו לישראל בשנת 1946 לאחר סיום מלחמת העולם השנייה והכרזת העצמאות.

בשנת 1941, לאחר סיום לימודיה, נסעה מרים לארצות הברית, שם למדה וקיבלה דוקטורט באגיפטולוגיה מאוניברסיטת שיקגו. תחילה, היא עבדה כספרנית אקדמית באוניברסיטת ייל, ולאחר מכן עברה לאוניברסיטת קליפורניה בלוס אנג'לס, שם הייתה ביבליוגרפית ומרצה על המזרח עד פרישתה בשנת 1974.

בשנת 1982 חזרה לישראל, שם לימדה באוניברסיטה העברית בירושלים בה למדה בעבר. היא נפטרה בשנת 2004.

עבודות 
בשנת 1973, מרים הוציאה לאור את הכרך הראשון של "ספרות מצרית קדומה" (בקיצור: AEL), עם תרגומים של טקסטים של הממלכה העתיקה והתיכונה. ביצירה זו היא מתארת את מקורם והתפתחותם של ז'אנרים ספרותיים שונים במצרים, המבוססים על אוסטרקון, כתובות חקוקות באבן וטקסטים של פפירוס. בשנת 1976 הופיע הכרך השני של הספר, אשר מכיל טקסטים של הממלכה המצרית החדשה, ואחריו בשנת 1980 הגיע הכרך השלישי העוסק בספרות האלף הראשון לפני הספירה. אנתולוגיות נפוצות אלה הפכו לקלאסיקות בתחום האגיפטולוגיה, המתארות את ספרות מצרים העתיקה.

הערות שוליים 

אגיפטולוגיות
אמריקאים ישראלים
ספרניות ומידעניות ישראליות
אגיפטולוגים
ספרנים ומידענים ישראלים
בעלות תואר דוקטור מאוניברסיטת שיקגו
בעלי תואר דוקטור מאוניברסיטת שיקגו
ישראליות שנולדו ב-1914
אמריקאיות שנולדו ב-1914
ישראלים שנולדו ב-1914
ישראליות שנפטרו ב-2004
אמריקאיות שנפטרו ב-2004